The Social Network

The Social Network on vuonna 2010 ensi-iltansa saanut yhdysvaltalainen elämäkerrallinen draamaelokuva, jonka on ohjannut David Fincher. Se kertoo yhteisöpalvelu Facebookin perustamisvaiheista. Elokuva perustuu Ben Mezrichin vuonna 2009 julkaistuun kirjaan The Accidental Billionaires, jonka on sovittanut käsikirjoitukseksi Aaron Sorkin. Elokuvan pääosia esittävät Jesse Eisenberg, Andrew Garfield, Justin Timberlake, Armie Hammer ja Max Minghella.

The Social Network sai maailmanensi-iltansa New Yorkin elokuvajuhlilla 24. syyskuuta 2010. Suomen ensi-iltansa se sai 1. lokakuuta 2010.

Elokuva oli arvostelu- ja taloudellinen menestys, ja sen ohjaus, roolisuoritukset, käsikirjoitus, leikkaus, kuvaus sekä musiikit saivat ylistystä. Elokuva sai kahdeksan Oscar-ehdokkuutta vuoden 2011 gaalassa, joista se voitti kolme: paras sovitettu käsikirjoitus, paras musiikki ja paras leikkaus. Se palkittiin myös neljällä Golden Globella vuoden 2011 gaalassa parhaasta draamaelokuvasta, parhaasta ohjauksesta, parhaasta käsikirjoituksesta ja parhaasta musiikista.

Vuonna 2016 The Social Network äänestettiin BBC:n kyselyssä alkaneen vuosisadan 30 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016.

Näyttelijät

 Vastaanotto 
Rotten Tomatoes -sivuston mukaan 326 arvostelun perusteella kriitikoiden arvosteluista 96 prosenttia oli myönteisiä. Metacritic-sivuston mukaan 42 arvostelun perusteella laskettuna kriitikoiden arvosteluista 95 prosenttia oli myönteisiä.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas Tulos Lähde Bafta Paras elokuva   Paras ohjaus David Fincher  Paras miespääosa Jesse Eisenberg  Paras miessivuosa Andrew Garfield  Paras sovitettu käsikirjoitus Aaron Sorkin  Paras leikkaus Kirk Baxter ja Angus Wall  Nouseva tähti Andrew Garfield  Golden Globe Paras draamaelokuva   Paras ohjaus David Fincher  Paras käsikirjoitus Aaron Sorkin  Paras miespääosa draamaelokuvassa Jesse Eisenberg  Paras miessivuosa Andrew Garfield  Paras musiikki Trent Reznor ja Atticus Ross  Oscar Paras elokuva Dana Brunetti, Ceán Chaffin, Michael De Luca ja Scott Rudin   Paras ohjaus David Fincher  Paras miespääosa Jesse Eisenberg  Paras sovitettu käsikirjoitus Aaron Sorkin  Paras kuvaus Jeff Cronenweth  Paras leikkaus Angus Wall ja Kirk Baxter  Paras äänitys Ren Klyce, David Parker, Michael Semanick ja Mark Weingarten 

 Lähteet 

 Aiheesta muualla 
 Virallinen sivusto 






Luokka:Vuoden 2010 yhdysvaltalaiset elokuvat
Luokka:Yhdysvaltalaiset draamaelokuvat
Luokka:Yhdysvaltalaiset elämäkertaelokuvat
Luokka:David Fincherin ohjaamat elokuvat
Luokka:Parhaan sovitetun käsikirjoituksen Oscar-palkinnon saaneet elokuvat
Luokka:Parhaan musiikin Oscar-palkinnon saaneet elokuvat
Luokka:Parhaan leikkauksen Oscar-palkinnon saaneet elokuvat
Luokka:Golden Globe -palkitut elokuvat
Luokka:Columbia Picturesin elokuvat
Luokka:Facebook
Luokka:Seulonnan keskeiset artikkelit
Luokka:Elokuvat liike-elämästä
Luokka:Elokuvat koulusta ja koulutuksesta
Luokka:Elokuvat ystävyydestä